FGK - Personeelspan en GR
Tom Smith is getroud met Lollie. Saam met hulle kinders Tayla en Liam leer hulle wat dit beteken om as dissipels van Jesus die avonture van die koninkryk te leef. Tom is lief vir die buitelewe en is baie tevrede met 'n visstok in sy hand of om staproetes te beleef. Hy geniet ook lees en gesels oor 'n koppie koffie.
Gemeenskapsbetrokkenheid en Predikant
Na 20 jaar in Mosambiek, plakkerskampe en middestad bly ek nou heerlik in Fontainebleau. Getroud met Marlé en het twee hondjies, Apie en Skapie asook kwarteltjies sonder name. My roeping is om as brug te dien en geregtigheid te bevorder en daarom is ek ook betrokke by Betereinders. Ek hou van bome, perde, skryf en bad.
Ek is mal oor die getroud met Michelle. Ek hou van kreatiwiteit, nuwe idees, en is 'n skaamtelose koffie snob. Ek hou van die buitelewe, my honde en om nuwe goed te probeer.
Voorskool & Laerskool Bediening
Corinne raak vreeslik opgewonde oor die klein dingetjies in die lewe. Sy is lief vir avonture en moet elke nou en dan iets nuuts hê om te probeer. Sy het 'n groot liefde vir mense en swieties en het altyd tyd vir 'n geselsie of grappie.
Raynhard is getroud met Marzaan van Staden. Raynhard het 'n passie vir tieners. Hy was vir sy hele lewe al betrokke in kerk en musiekbedienings. Hy was vir 11 jaar 'n voltydse musiek onderwyser en doen dit nogsteeds deeltyds. Hy is stout vir 'n stukkie braavleis, bosveld, en hou miskien 'n bietjie te veel daarvan om kaalvoet rond te loop.
Jean werk in die FGK kerkantoor en is verantwoordelik vir verhurings en kerkkantoor-administrasie. Jean het 'n passie vir geestesgesonheid, narratiewe terapie en roei graag by die gym.